**Likumprojekta „Par Grozīto Latvijas Republikas valdības un Starptautiskā kriminālā tribunāla bijušajai Dienvidslāvijai līgumu par liecinieku, kuri uzstājušies vai uzstāsies Starptautiskā tribunāla tiesvedības procedūrā, un nepieciešamības gadījumā arī viņu tuvāko radinieku pārvietošanu uz Latvijas Republikas teritoriju” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts šo jomu neskar |
| 2. | Pašreizējā situācija un problēmas | 2004.gada 29.septembrī vēstuļu apmaiņas ceļā tika noslēgts Latvijas Republikas valdības un Starptautiskā kriminālā tribunāla bijušajai Dienvidslāvijai līgums par liecinieku, kuri uzstājušies vai uzstāsies Starptautiskā tribunāla tiesvedības procedūrās, un nepieciešamības arī viņu tuvāko radinieku pārvietošanu uz Latvijas Republikas teritoriju (turpmāk – Līgums).Starptautisko kriminālo tribunālu bijušajai Dienvidslāvijai (turpmāk tekstā – Starptautiskais tribunāls) izveidoja Apvienoto Nāciju Organizācijas Drošības padome ar 1993.gada 25.maija rezolūciju Nr. 827. Starptautiskā tribunāla izveidošanas mērķis bija reaģēt uz nopietniem starptautisko humanitāro tiesību pārkāpumiem, kas tika izdarīti bijušās Dienvidslāvijas teritorijā kopš 1991.gada un kas radīja draudus starptautiskajam mieram un drošībai.Starptautiskā tribunāla uzdevumos ietilpst tādi uzdevumi kā notiesāt personas, kuras tur aizdomās par starptautisko humanitāro tiesību pārkāpumiem bijušās Dienvidslāvijas teritorijā, kā arī novērst iespējamus noziedzīgus nodarījumus nākotnē. Lai novērstu iespējamus noziedzīgos nodarījumus pret nozīmīgiem lieciniekiem, Starptautiskais tribunāls ar valstīm slēdz līgumus par liecinieku pārvietošanu uz šo valstu teritorijām. Līgumā ir atrunāta personu, kuras ir uzstājušās vai uzstāsies kā liecinieki Starptautiskā tribunāla tiesvedības procedūrās un kurām līdz ar to ir radusies nepieciešamība pēc dzīves vietas maiņas, uzņemšana Latvijas Republikas teritorijā un Līgumā minēto iespēju un pakalpojumu nodrošināšana.Valsts policija, kas ir kompetentā iestāde Līguma izpratnē, piemērojot Līgumu praksē, konstatēja nepieciešamību precizēt Līguma nosacījumus. Iekšlietu ministrija sadarbībā ar Valsts policiju izstrādāja grozījumus Līgumā un iesniedza izvērtēšanai Starptautiskajam tribunālam. 2012.gadā tika saņemts apstiprinājums no Starptautiskā tribunāla grozīt Līgumu Latvijas piedāvātajā redakcijā. Latvijas puse piedāvāja grozīt Līgumu papildus protokola veidā, taču Starptautiskais tribunāls neakceptēja šādu grozījumu formu un lūdza iestrādāt grozījumus esošajā Līgumā, līdz ar to konsolidētā līguma versija aizstās spēkā esošo Līgumu. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Latvijas puses piedāvātie grozījumi Līgumā:* paredz, ka Latvijas eksperti katrā konkrētajā gadījumā, kad Starptautiskais tribunāls piedāvās pārvietot uz Latviju liecinieku, varēs satikties ar minēto liecinieku. Pie tam izdevumi, kas būs saistīti ar šādu tikšanos, segs Starptautiskais tribunāls;
* paredz iespēju Latvijas pusei atteikt Starptautiskā tribunāla pieprasījuma izpildi, ja tas var apdraudēt Latvijas suverenitāti, nacionālo drošību, sabiedrisko kārtību vai citas būtiskas intereses, kā arī ja aizsardzības pasākumi, kas tiks veikti Latvijā, nevar garantēt liecinieku drošību pēc pārvietošanas. Latvijas kompetentā iestāde nevar garantēt liecinieka drošību pēc pārvietošanas, ja, piemēram, persona neievēro kompetentās iestādes norādījumus saistībā ar aizsardzības nodrošināšanu vai ar savu rīcību padara neiespējamu turpmāko aizsardzību.
* paredz izsniegt pārvietotajai personai uzturēšanās atļauju uz vienu gadu ar iespēju pagarināt tās derīguma termiņu. Spēkā esošajā Līgumā tiek paredzēts, ka pārvietotās personas bēgļa statusā Latvijā varēs uzturēties maksimums 5 gadus, un pēc šī termiņa notecējuma pārvietotā persona varēs lūgt Latvijas Republikas pilsonību, ja tā atbildīs visām normatīvajos aktos paredzētajām prasībām;
* paredz pienākumu Starptautiskā tribunāla reģistrētajam 30 dienu laikā iegūt citas valsts piekrišanu uzņemties pārvietošanas pakalpojumus, ja Latvija vēlas izbeigt pārvietošanas pakalpojumus, jo pārvietotā persona var apdraudēt Latvijas suverenitāti, nacionālo drošību, sabiedrisko kārtību vai citas būtiskas intereses, kā arī ja aizsardzības pasākumi, kas tiks veikti Latvijā, nevar garantēt liecinieku drošību pēc pārvietošanas;
* paredz iespēju abām pusēm katrā konkrētajā pārvietošanas gadījumā vienoties par izmaksu segšanas kārtību. Spēkā esošajā Līgumā tika paredzēts, ka visas izmaksas sedz Latvijas puse.

 Līguma projekts paredz, ka tas tiks piemērots pagaidu kārtībā līdz brīdim, kamēr Latvijas puse paziņos Starptautiskajam tribunālam par iekšējo procedūru izpildi, kas ir nepieciešamas, lai Līgums stātos spēkā. Pēc minētā paziņojuma veikšanas grozītais līgums aizstās Līgumu.Līguma projekta 25.punktā ir paredzēts, ka Līgums tiks piemērots pagaidu kārtībā pēc Latvijas apstiprinājuma līguma projekta nosacījumiem, proti, pēc līguma noslēgšanas notu apmaiņas ceļā. Ņemot vērā to, ka līgums tiks apstiprināts Saeimā, tas stāsies spēkā ar likuma „Par Grozīto Latvijas Republikas valdības un Starptautiskā kriminālā tribunāla bijušajai Dienvidslāvijai līgumu par liecinieku, kuri uzstājušies vai uzstāsies Starptautiskā tribunāla tiesvedības procedūrā, un nepieciešamības gadījumā arī viņu tuvāko radinieku pārvietošanu uz Latvijas Republikas teritoriju” spēkā stāšanos. Līguma projektā nevar paredzēt, ka pēc tā noslēgšanas zaudē spēku esošais Līgums, jo tādejādi veidosies likuma robs. Kamēr Līguma projekts netiks apstiprināts Saeimā, nebūs normatīvā regulējuma attiecībā uz jau pārvietotajām personām. Līdz ar to puses vienojās paredzēt jaunajam līgumam piemērošanas pagaidu kārtību. Līdzīgs nosacījums ir ietverts arī Nolīgumā starp Eiropas Savienību un Amerikas Savienotajām Valstīm par gaisa pārvadātāju veikto pasažieru datu reģistra (PDR) datu apstrādi un pārsūtīšanu Amerikas Savienoto Valstu Iekšzemes drošības departamentam (IDD) (nolīgumu provizoriski piemēro no parakstīšanas dienas, bet spēkā tas stājas, kad puses ir apmainījušās ar paziņojumiem, kuros norādīts, ka tās ir pabeigušas šim nolūkam vajadzīgās iekšējās procedūras). |
| 5. | Projekta izstrādē iesaistītās institūcijas | Iekšlietu ministrija, Valsts policija |
| 6. | Iemesli, kādēļ netika nodrošināta sabiedrības līdzdalība | Ņemot vērā to, ka likumprojekts paredz kompetento iestāžu sadarbību liecinieku aizsardzības jautājumos, sabiedrības līdzdalība likumprojekta izstrādē nav paredzēta. |
| 7. | Cita informācija | Projekts šo jomu neskar |
| **II. Tiesību akta projekta ietekme uz sabiedrību** |
| Projekts šo jomu neskar |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts atbilst saistībām pret Apvienoto Nāciju Organizāciju. |
| 3. | Cita informācija | Ar šāda līguma parakstīšanu Latvija parādītu Starptautiskajam tribunālam, kā arī starptautiskajai sabiedrībai savu gatavību un arī spēju no savas puses uzņemties daļu no kopīgā pienākuma dot iespēju personām, kuras ir uzstājušās kā liecinieki Starptautiskā tribunāla tiesvedības procedūrās, drošības nolūkos mainīt dzīves vietu. |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Projekts šo jomu neskar |  Projekts šo jomu neskar | Projekts šo jomu neskar |  Projekts šo jomu neskar |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Projekts šo jomu neskar |
| Cita informācija | Nav  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | * Apvienoto Nāciju Organizācijas Statūti (turpmāk – Statūti) (izstrādāti 1945.gada 7.jūnijā);
* Apvienoto Nāciju Organizācijas Drošības padomes 1993.gada 25.maija rezolūcija Nr. 827.
 |
|   |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Statūtu 2.panta 5.punkts, VII nodaļa |  Līguma projekts |  Saistības tiks izpildītas pilnībā |
| Apvienoto Nāciju Organizācijas Drošības padomes 1993.gada 25.maija rezolūcija Nr. 827 | Līguma projekts | Saistības tiks izpildītas pilnībā |

|  |  |
| --- | --- |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Projekts šo jomu neskar |
| Cita informācija | Līguma projekts paredz, ka Latvija sniedz pārvietotajai personai tās iespējas, labumus un pilnvaras, uz kurām personas ir tiesīgas saskaņā ar „bēgļu” definīciju 1951.gada 28.jūlija Konvencijas par bēgļa statusu 1.pantā un tās labojumiem ar 1967.gada 31.janvāra Protokolu par bēgļa statusu.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar.Jaunas institūcijas netiek paredzētas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskarInstitūcijas netiek likvidētas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms.Institūcijas netiek reorganizētas. |
| 6. | Cita informācija | Nav |

Iekšlietu ministrs R.Kozlovskis

Vīza: Valsts sekretāre I.Pētersone-Godmane

19.03.2013. 10:29

1545

K. Zagoskina

67219584, karina.zagoskina@iem.gov.lv